Príloha č. 1 k Rozhodnutiu č.: **038/K/20-S**

#### PÍSOMNÁ INFORMÁCIA PRE POUŽÍVATEĽA = papierová skladačka

Názov vet. prípravku : **Beaphar Zubný gél**

Výrobca : Beaphar B.V., Drostenkamp 3, 8100AA, Raalte, Holandsko.

Držiteľ rozhodnutia : Beaphar B.V., Drostenkamp 3, 8100AA, Raalte, Holandsko.

Zloženie : Voda, glycerol, trifosfát pentasodný, karboxypolymetylén, vaječný prášok, sorban draselný, benzoan sodný, pečeňový prášok, propylénglykol, chlorid sodný, subtilizín, glukóza-oxidáza, citrát sodný, fosfát sodný, chlorid vápenatý.

Popis vet. prípravku : Nepriehľadný slabo žltkastý gél.

Druh a kategória

zvierat : Psy, mačky.

Charakteristika : Beaphar Zubný gél s pečeňovou príchuťou zabezpečuje každodennú ochranu zubov vášho psa a mačky. Gél pôsobí proti usadzovaniu zubného povlaku a predchádza vzniku zubného kameňa. Výsledkom sú zdravé zuby a svieži dych.

**Pôsobenie proti zubnému povlaku:** rôzne druhy baktérií a proteínov obsiahnutých v krmive spôsobujú vznik povlaku na zuboch. Beaphar Zubný gél obsahuje enzýmy, ktoré pôsobia proti škodlivým baktériám a zabraňujú tak vzniku zubného kameňa.

**Prevencia vzniku zubného kameňa:** aj malý kúsok zubného povlaku, ktorý nie je zo zubov odstránený, spôsobuje vznik zubného kameňa, ktorý obsahuje vápnik. Beaphar Zubný gél obsahuje zložky, ktoré na seba vápnik naviažu a zabránia tak vzniku zubného kameňa. K zubnému gélu je priložený aplikátor, ktorý uľahčuje nanesenie gélu a zabezpečí, že si vaše zviera na gél čoskoro zvykne a prijme ho ako súčasť každodennej ústnej hygieny.

Oblasť použitia : Čisté zuby a svieži dych bez použitia zubnej kefky.

Spôsob použitia : Pred prvým použitím odstráňte fóliu a  pripevnite aplikátor na otvor tuby. Následne aplikujte tenkú vrstvu gélu na všetky zuby v oblasti zubných krčkov. Začnite u zadných zubov a postupujte k predným.

Veľkosť balenia : 100 g.

Spôsob uchovávania : Uchovávajte pri izbovej teplote na suchom a tmavom mieste. Uchovávajte mimo dohľadu a dosahu detí.

Čas použiteľnosti : 3 roky.

Označenie : Len pre zvieratá.

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 038/K/19-S

Č. šarže / Spotrebujte do: